CELEX: 32015D0290
Language: sl
Date: 2015-02-20 00:00:00
Title: Izvedbeni sklep Komisije (EU) 2015/290 z dne 20. februarja 2015 o skladnosti cen na enoto za območja zaračunavanja za leto 2014 v skladu s členom 17 Izvedbene uredbe (EU) št. 391/2013 in o razveljavitvi Sklepa 2013/631/EU (notificirano pod dokumentarno številko C(2015) 882)

24.2.2015   
            
            
               SL
            
            
               Uradni list Evropske unije
            
            
               L 51/10
            
         IZVEDBENI SKLEP KOMISIJE (EU) 2015/290
   z dne 20. februarja 2015
   o skladnosti cen na enoto za območja zaračunavanja za leto 2014 v skladu s členom 17 Izvedbene uredbe (EU) št. 391/2013 in o razveljavitvi Sklepa 2013/631/EU
   
      
         (notificirano pod dokumentarno številko C(2015) 882)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (Uredba o izvajanju služb) (1) in zlasti člena 15 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 391/2013 (2) določa skupno ureditev pristojbin za navigacijske službe zračnega prometa. Skupna ureditev pristojbin je sestavni element prizadevanj za dosego ciljev načrta izvedbe, kakor je določen v členu 11 Uredbe (ES) št. 549/2004 Evropskega parlamenta in Sveta (3) ter Izvedbeni uredbi Komisije (EU) št. 390/2013 (4).
            
         
               (2)
            
            
               Sklep Komisije 2011/121/EU (5) vzpostavlja vseevropske cilje uspešnosti, tudi cilj stroškovne učinkovitosti za izvajanje navigacijskih služb zračnega prometa med letoma 2012 in 2014. Z dopisoma z dne 19. julija 2012 oziroma 17. decembra 2012 je Komisija obvestila države članice, da so njihovi revidirani načrti izvedbe in cilji uspešnosti skladni s sprejetimi vseevropskimi cilji uspešnosti in ustrezno prispevajo k njihovi uresničitvi. Cilji stroškovne učinkovitosti so izraženi v določenih cenah na enoto.
            
         
               (3)
            
            
               V skladu s členom 17(1)(b) in (c) Izvedbene uredbe (EU) št. 391/2013 mora Komisija vsako leto oceniti cene na enoto za območja zaračunavanja, ki jih države članice predložijo Komisiji, glede na določbe navedene uredbe in Izvedbene uredbe (EU) št. 390/2013.
            
         
               (4)
            
            
               Komisija je leta 2013 ocenila cene na enoto za območja zaračunavanja za leto 2014 s pomočjo organa za oceno uspešnosti in Eurocontrolovega osrednjega urada za pristojbine na zračnih poteh, pri čemer je uporabila podatke in dodatne informacije, ki so jih posredovale države članice. Zato je bil sprejet Sklep Komisije 2013/631/EU (6). Z navedenim sklepom je Komisija v skladu s členom 17(1)(d) Izvedbene uredbe (EU) št. 391/2013 obvestila države članice o svoji ugotovitvi, da so cene na enoto za območja zaračunavanja za leto 2014, ki so ji bile predložene, v skladu z izvedbenimi uredbami (EU) št. 390/2013 in (EU) št. 391/2013.
            
         
               (5)
            
            
               Po sprejetju Sklepa 2013/631/EU leta 2014 so Bolgarija, Danska, Litva, Madžarska, Poljska in Slovaška Komisijo obvestile o spremembah nekaterih parametrov za izračun ustreznih cen na enoto, ki jim niso bili znani v času predložitve prvotnih podatkov in dodatnih informacij Komisiji za namen ocene skladnosti, zaradi česar so bili potrebni nekateri popravki zadevnih cen na enoto za leto 2014. Navedenih šest držav članic je zato Komisiji predložilo popravljene cene na enoto.
            
         
               (6)
            
            
               Komisija je v skladu s členom 17(1)(c) in (d) Izvedbene uredbe (EU) št. 391/2013 ocenila navedene popravljene cene na enoto za leto 2014 za območja zaračunavanja v Bolgariji, na Danskem, v Litvi, na Madžarskem, Poljskem in Slovaškem glede na določbe uredb (EU) št. 390/2013 in (EU) št. 391/2013 ter ugotovila njihovo skladnost. O tej ugotovitvi bi bilo zato treba obvestiti zadevne države članice.
            
         
               (7)
            
            
               Sklep 2013/631/EU bi bilo zaradi jasnosti in preglednosti treba razveljaviti in nadomestiti s tem sklepom.
            
         
               (8)
            
            
               Obvestilo, da so cene na enoto za območja zaračunavanja v skladu z izvedbenima uredbama (EU) št. 390/2013 in (EU) št. 391/2013, ne posega v člen 16 Uredbe (ES) št. 550/2004.
            
         
               (9)
            
            
               Ukrepi iz tega sklepa so v skladu z mnenjem Odbora za enotno evropsko nebo –
            
         SPREJELA NASLEDNJI SKLEP:
   Člen 1
   Cene na enoto za območja zaračunavanja za leto 2014 iz Priloge k temu sklepu so v skladu z izvedbenima uredbama (EU) št. 390/2013 in (EU) št. 391/2013.
   Člen 2
   Sklep 2013/631/EU se razveljavi.
   Člen 3
   Ta sklep je naslovljen na države članice.
   
      V Bruslju, 20. februarja 2015
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 96, 31.3.2004, str. 10.
   
      (2)  Izvedbena uredba Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa (UL L 128, 9.5.2013, str. 31).
   
      (3)  Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (Okvirna uredba) (UL L 96, 31.3.2004, str. 1).
   
      (4)  Izvedbena uredba Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja (UL L 128, 9.5.2013, str. 1).
   
      (5)  Sklep Komisije 2011/121/EU z dne 21. februarja 2011 o vzpostavitvi vseevropskih ciljev uspešnosti in mejnih vrednosti opozarjanja za izvajanje navigacijskih služb zračnega prometa med letoma 2012 in 2014 (UL L 48, 23.2.2011, str. 16).
   
      (6)  Sklep Komisije 2013/631/EU z dne 29. oktobra 2013 o skladnosti cen na enoto za območja zaračunavanja za leto 2014 v skladu s členom 17 Izvedbene uredbe (EU) št. 391/2013 (UL L 289, 31.10.2013, str. 68).
   
      PRILOGA
      
                  Območje zaračunavanja
               
               
                  Cena na enoto na zračnih poteh za leto 2014
                  v nacionalni valuti (1)
                  
                  (oznaka ISO)
               
            
                  Avstrija
               
               
                  73,39 EUR
               
            
                  Belgija in Luksemburg
               
               
                  72,04 EUR
               
            
                  Bolgarija
               
               
                  73,09 BGN
               
            
                  Ciper
               
               
                  38,41 EUR
               
            
                  Češka
               
               
                  1 198,16 CZK
               
            
                  Danska
               
               
                  531,33 DKK
               
            
                  Estonija
               
               
                  23,97 EUR
               
            
                  Finska
               
               
                  52,06 EUR
               
            
                  Francija
               
               
                  65,77 EUR
               
            
                  Nemčija
               
               
                  77,32 EUR
               
            
                  Grčija
               
               
                  34,53 EUR
               
            
                  Madžarska
               
               
                  12 539,40 HUF
               
            
                  Irska
               
               
                  30,62 EUR
               
            
                  Italija
               
               
                  78,83 EUR
               
            
                  Latvija
               
               
                  28,44 EUR
               
            
                  Litva
               
               
                  157,97 LTL
               
            
                  Malta
               
               
                  27,61 EUR
               
            
                  Nizozemska
               
               
                  66,47 EUR
               
            
                  Poljska
               
               
                  147,43 PLN
               
            
                  Portugalska – Lizbona
               
               
                  38,74 EUR
               
            
                  Romunija
               
               
                  168,83 RON
               
            
                  Slovaška
               
               
                  60,93 EUR
               
            
                  Slovenija
               
               
                  67,46 EUR
               
            
                  celinska Španija
               
               
                  71,69 EUR
               
            
                  Španija – Kanarski otoki
               
               
                  58,36 EUR
               
            
                  Švedska
               
               
                  638,85 SEK
               
            
                  Združeno kraljestvo
               
               
                  70,46 GBP
               
            
         (1)  Te cene na enoto ne vključujejo administrativne cene na enoto iz člena 18 Izvedbene uredbe (EU) št. 391/2013, ki se uporablja za države podpisnice Eurocontrolovega večstranskega sporazuma o pristojbinah na zračnih poteh.